Μερικές ὑποδείξεις γιά τήν ἀνάγνῶση τοῦ Ηείάερρετ 


Ἕνας σύγχρονος Ἰάπωνας νοητής προλογίζει τό ἔργο ἑνός 
σοφοῦ τῆς χώρας του µέ τά ἀκόλουθα λόγια: «Αὐτό τό... κείµε- 
νο εἶναι κάτι τό ὁλότελα διαφορετικό ἀπό µία ἐπιστημονική 
πραγματεία, µία φιλοσοφική µελέτη, ἤ ἕνα κήρυγμα µέ τή συ- 
νηθισµένη του ἔννοια. Εἶναι κατά κάποιον τρόπο µία συλλογή 
ἀφορισμῶν, ὁ καθένας ἀπό τούς ὁποίους εἶναι καί ἕνα ἄνοιγμα 
τῆς καρδιᾶς... Κάθε λέξη εἶναι κάτι τό στρογγυλό, καί ἔχει τόν. 
χαρακτήρα τοῦ τελειωμένου στόν ἑαυτό του. Ἔτσι εἶναι καί µέ 
κάθε φράση αὐτοῦ τοῦ κειµένου. Γι’ αὐτό συστήνω... νά διαβα- 
στεῖ ἀργά, φράση πρός φράση, ἀκόμα καί λέξη πρός λέξη»!. 

Αὐτά τά λόγια ταιριάζουν καί στό κείµενο τοῦ Ηείάερρει πού 
προηγήθηκε --- ἄν τό ἀκούσουμε ἀπό τή δυνατή του πλευρά. 
"Ὅμως ποιά εἶναι αὐτή; Τί χαρακτηρίζει τέτοια κείµενα, πού 
ζητοῦν ἀπό μᾶς µία τόσο ἀσυνήθιστη προσέγγιση; “Ο ἴδιος ὁ 
Ηείἀερρετ κάνει µιά ἔμμεση νύξη: «'Ὁ μεγάλος νοητής εἶναι 
μεγάλος, γιατί μπορεῖ µέσα ἀπό τό ἔργο τῶν ἄλλων μεγάλων νά 
ἀκούει τό µέγιστό τους καί νά τό μεταβάλλει κατά ἕναν τρόπο 
πρωτογενή»2. 

“Ἡ «πρωτογενής µεταβολή» δέν ἐννοεῖ κάποιου εἴδους πρόο- 
δο τῆς νόησης ὡς πρός τούς παλαιοτέρους. ᾿ Αντίθετα, σηµαί- 
γει ὅτι «... ἀκοῦμε τόν λόγο [τους] πάλι καί πάλι, σάν νά τόν 
ἀκούγαμε γιά πρώτη φορά».  Αὐτό ἀφορᾶ τήν «ποίηση ἑνός 
ποιητῆ», τήν «πραγματεία ἑνός νοητῆ», ἀλλά κάποτε καί µία 
«συνομιλία» τους, ὅπως αὐτήν τοῦ Ηείάερρετ µέ τόν ΤταΚ|. 

Αὐτή ἡ συνομιλία, ὅπως μᾶς λέει ὁ Ηείάερρετ στήν ἀρχή τοῦ 
κειµένου του, δέν ἀποσκοπεῖ στό νά ἔχει ὁ νοητής τήν τελευ- 
ταία λέξη, ἀλλά μπορεῖ νά κάνει τό διάβασμα τῶν ποιημάτων 
τοῦ ΤταΚΙ «φρονιμότερο». Τό «φρόνιμο» τοῦ Ηείάερρετ ὀνομά- 


1. Κοῖςμί Τομπιυτα: «Ώδρεης Ι.εμτε νοη δείη Ξ Ζείο, στό: «Μεάατά Βο5ς Ζωη 
70. Οεδιτίσιαρ», ᾿Εκδ.: Ηυῦετ. 
2. «ΝΙειΖΦεῇε 1», Νεσκς, σελ. 45. 


3. «Ραγπιεπίάες», Οεκαπιαιςραῦς, τ. 54, σελ. 16. Πρβλ. «ἡ λέξη», τ. 67, σελ. 693. 

ζει ἐκείνη τή στάση, ἡ ὁποία δέν ἐπιζητεῖ νά «συλλάβει» τό 
«ἀντικείμενό» της, ἀλλά κάνει ἕνα «βῆμα πίσω» (Ηεἰάερρετ), 
ἀφήνοντας ἔτσι χῶρο ὥστε τό ἑκάστοτε θέµα νά φανερώνεται 
ὅπως δίνεται ἀφ᾽ ἑαυτοῦ του. Τό «βῆμα πίσω» συνίσταται κα- 
ταρχήν ἀκριβῶς στήν παραίτηση ἀπό κάθε ἀπόπειρα «σύλλη- 
ψης» τοῦ ποιήµατος ὡς «ἀντικειμένου» µελέτης. Ὅταν αὐτή ἡ 
παραίτηση ὠριμάσει, τότε δέν συμβαίνει κάτι τό καινούργιο, 
ἀλλά ἀκούγεται τό ἴδιο τό ποίηµα σάν νά τό ἀκούγαμε «γιά 
πρώτη φορά». 

Τό «βῆμα πίσω» δέν εἶναι µία μέθοδος ἡ ὁποία μεταξύ ἄλλων 
ἐφαρμόζεται καί στά ποιήµατα τοῦ ΤταΚΙ. 'Ἡ µεθοδικότητα εἷ- 
ναι ἡ βιαιότερη δυνατή ἐπέμβαση πάνω στό ποίηµα -- ὅπως 
καί τό ἀντίθετό της, ὁ «αὐθορμητισμός». ᾿Εδῶ πρόκειται γιά κά- 
τι ἄλλο: «.., Τό τελευταῖο, ἀλλά καί τό δυσκολότερο βῆμα κάθε 
ἑρμηνείας συνίσταται στό ὅτι αὐτή, µέ τίς διευκρινίσεις της, 
πρέπει νά χάνεται ἐμπρός στήν καθαρή παρουσία τοῦ ποιήµα- 
τος» ". Στόν βαθµό πού αὐτό συμβαίνει μέ τό κείµενο τοῦ Ηεῖ- 
ἀεβρετ, ἡ ποίηση τοῦ ΤταΚ! μιλᾶ χωρίς νά χρειάζεται τά δεκα- 
νίκια μιᾶς ἑρμηνείας --- ἤ, καλύτερα, χωρίς νά τά χρειάζεται 
πιά. 

᾿Εδῶ βέβαια προκύπτει τό ἐρώτημα, τί χρειάζεται ἡ ἕρμη- 
νεία, ἄν αὐτή στό τέλος «πρέπει νά χάνεται». Δέν εἶναι ἁπλού- 
στερο νά διαβάσουμε τόν Ττακ! καί νά µείνουµε σ᾿ αὐτόν καί 
στά ποιήματά του; "Οχι, δέν εἶναι ἁπλούστερο, γιατί δέν ὑπάρ- 
χει καµιά «ἄμεση», «ἀθώα» ἀνάγνωση. Αν προσέξουμε, θά δοῦ- 
µε ὅτι ὅταν διαβάζουμε π.χ. ἕνα ποίηµα τοῦ Ττακ!, τό ἔχουμε 
σχεδόν ἀμέσως, λιγότερο ἤ περισσότερο ἄθελά µας, κατά κά- 
ποιον τρόπο ἑρμηνεύσει, προκατειλημμµένοι ἀπό κάποια κυρί- 
αρχη ἄποψη. 'Ἡ ἑρμηνεία, ὅπως τήν ἐννοεῖ ὁ Ηείάερρετ, χρειά- 
ζεται ἀκριβῶς γιά νά ἐλευθερωθοῦμε ἀπό αὐτές τίς προκαταλή- 
Ψεις, ἀναγνωρίζοντάς τες, ὥστε νά µπορέσουµε νά ἀφεθοῦμε 
στό µίληµα τοῦ ἴδιου τοῦ ποιήµατος. 

Τώρα. στό καθαρό ἄκουσμα τῆς ποίησης τοῦ ΤταΚ!Ι, ὁ κόσμος 
(καί ἐμεῖς οἱ ἴδιοι) δέν εἶναι πιά ὁ συνηθισμένος, εἶναι σάν νά 


35 Ηείάερρετ: «Υϊεγ δεπιίπιατε», ΚΙοδίογπιαπη, σελ. 132. 

τόν βλέπαμε «γιά πρώτη φορά». 'Ἡ «πρώτη φορά» δέν ἐννοεῖ 
τήν παγκόσμια πρεμιέρα ἀπό κάτι πού ὁ κόσμος δέν εἶχε ἕανα- 
δεῖ µέχρι τώρα. 'Ο κόσμος, γιά τόν ὁποῖον μιλᾶμε ἀναφορικά 
μέ τήν ποίηση τοῦ ΤταΚΙ, μένει πάντα ὁ ἴδιος, ὑπάρχει σέ κάθε 
«πρωτότοκο τοῦ λόγου» (Ηεἰάερρετ), ὅμως πάντα ἔτσι, ὥστε νά 
τόν ἀντικρίζουμε σάν νά ἦταν ἡ πρώτη φορά. Αὐτή εἶναι ἡ 
«πρωτογενής µεταβολή», γιά τήν ὁποία μιλάει ὁ Ηείάερβετ. 
Μποροῦμε νά διαβάσουμε τό κείµενο τοῦ Ηείάερρει γιά τόν 
ΤταΚ! σάν τήν εἰσαγωγή σέ µιά τέτοια «πρωτογενή µεταβολή» 
τοῦ ἀμετάβλητον, ἤ, ὅπως τό ὀνομάζει ἀλλοῦ ὁ ἴδιος ὁ Ηείάερ- 
Ρετ, τοῦ «ταυτόσηµου». 


Ποιό εἶναι αὐτό τό «ταυτόσημο» τό ὁποῖο καθορίζει τήν ποί- 
Όση τοῦ ΤταΚΙ καί τή νόηση τοῦ Ηεϊάερρετ; Στό κείμενό του ὁ 
Ἠείάερρει κάνει µιά νύξη: «Τό φεγγερό, γιά τίς ὄψεις (εἰκόνες) 
τοῦ ὁποίου μιλοῦν οἱ ποιητές, ἐμφανίζεται διαφορετικά µέσα 
ἀπό αὐτό τό βράδυ. Ἡ οὐσίωση, τό ἀθέατο τῆς ὁποίας συλλο- 
γίζονται οἱ νοητές, µέσα ἀπό αὐτό τό βράδυ μιλᾶ ἀλλιώτικα. 
Μέσα ἀπό ἄλλη εἰκόνα καί ἀπό ἄλλο νόηµα, τό βράδυ µετα- 
βάλλει τόν λόγο τῆς ποίησης καί τῆς νόησης καί τόν διάλογό 
τους» (σελ. 266). Αὐτές οἱ φράσεις ἔρχονται µέ ἀφορμή τόν στί- 
χο τοῦ ΤταΚ]: «Αλλάζει νοήµατα καί εἰκόνες τό βράδυ» [75]. 

Τό βράδυ, ἐννοημένο σάν ἡ ὥρα τῆς ποίησης καί τῆς νόη- 
σης, δέν εἶναι ἡ συνηθισμένη παράστασή µας τῆς νύχτας. 
᾿Εδῶ, ὅπως λέει τό ποίηµα, συμβαίνει µία «σκοτεινή πορεία». 
Σ᾽ αὐτήν µακραίνουν ψάρια κι ἀγρίμια, ἐπέρχεται ἕνας χωρι- 
σµός ἀπό «ἀγαπημένους, ἄλλους». Αὐτό τό βράδυ εἶναι ἀκόμα 
µάκρυνση καί χωρισμός ἀπό τή συνηθισμένη παράσταση τοῦ ἴδιου. 
τοῦ ἀνθρώπου γιά τόν ἑαυτό του, καθώς αὐτός γίνεται «κυανή 
ψυχή». Τό ἀσυνήθιστο τοῦ µακρέµατος ἔγκειται ὅμως πρώτιστα 
στό ὅτι αὐτό εἶναι συγχρόνως πλησίασμα: 

“Ἡ «μάκρυνση» ἀφορᾶ τά πράγματα καί τούς ἀνθρώπους στίς 
συνηθισμένες τους παραστάσεις, καί τό συμβάν της ὑπονοεῖται 
στόν ΤταΚ! µέ λέξεις ὅπως τό «λυκόφως», ὁ «λυκόφεγγος», ὁ 
«χαμός», ὁ «ξένος», καί µέ ὅλα ὅσα ὑπάρχουν µέσα στήν «κυα- 
νότητα». Αὐτό τό συμβάν ὁ Ηεϊάερρετ τό ὀνομάζει «ἔκλειψη», 

σάν τό ὄνομα γιά τόν τόπο τῆς ποίησης τοῦ Ττακ]. 

"Ὅμως ἡ µάκρυνση καί ὁ χωρισμός, πού χαρακτηρίζουν αὖ- 
τήν τήν «ἔκλειψη» καί αὐτόν τόν «ἐκλιπόντα», δέν συνεπάγον- 
ται τήν ἀπόλυτη ἐκμηδένιση. ᾿Εκμηδενίζονται µόνο τά πράγ- 
µατα καί οἱ ἄνθρωποι στή συνηθισμένη τους ὑπόσταση --ὁ 
ΤταΚ] μιλᾶ γιά τό «ἔκπτωτο» καί «σηπόμενο» γένος. Αὐτή ἡ µά- 
κρυνση δέν εἶναι ἁπλῶς ἀπομάκρυνση, ἀλλά, κάνοντας τά 
πράγματα καί τούς ἀνθρώπους νά χάνουν τή συνηθισμένη τους 
ὄψη, τά ἀφήνει νά φαίνονται σάν νά τά βλέπαμε «γιά πρώτη 
φορά». Μία ἀπάντηση στό πῶς πλησιάζουν τότε τά πράγματα, 
εἶναι αὐτή καθ’ ἑαυτήν ἡ ποίηση τοῦ ΤτακΚΙ. 

Αὐτό πού ὀνομάζει ἡ «ἔκλειψη» δέν ἀφορᾶ µόνο τόν ποιητι- 
κό, ἀλλά κάθε πρωτογενή λόγο. Οἱ νοητές τό γνωρίζουν, ὅταν 
χαρακτηρίζουν ἕναν τέτοιον λόγο «ἐκτὸς πάτου» (Παρμενίδης) 
καί τό θέµα του «πάντων κεχωρισμένον» (Ηράκλειτος). 'Ο 7α- 
τα(μικίτα «ἀρχίζει µέ τόν χαμό» (269). 'Ο Ηεϊάερρετ τό ξέρει 
ἐπίσης. Τό τίποτα, τό ὁποῖο καταλείπει ἡ «ἔκλειψη», μιλᾶ στή 
νόηση τοῦ Ηείάερρετ µέ πολλά ὀνόματα. Τό «Εἶναι», τό «µη- 
δέν», τό «Ώα» τοῦ «Ώαρείη», τό «ἐλεύθερο», ὁ «κόσμος», τό 
«ἀνοιχτό», τό «αἴθριο», τό «μυστήριο», τό «αἴνιγμα», τό «ἀνώ- 
νυµο», τό «ἁπλό», τό «ταυτόσηµο», ἡ «ἄλλη νόηση», τό «ἀπρό- 
σιτο», δέν συνιστοῦν τίτλους, ἀλλά «σήματα» (Παρμενίδης), τά 
ὁποῖα «σημαίνουν» ἐκεῖνο πού ὀνομάζεται µέ τή λέξη «ἀλή- 
θεια» (Παρμενίδης), ὅταν αὐτή ἐννοηθεῖ σάν ἀ-λήθεια: 

Τά πράγµατα «μακραίνουν», παύουν νά ὑπάρχουν µέσα ἀπό 
τήν ὑπόστασή τους, χάνουν τήν ὑπόστασή τους. Στόν ἄνθρωπο 
συμβαίνει µία παραίτηση ἀπό τήν καθήλωση ἐπάνω τους. Τότε 
δείχνεται ἡ κενότητα ἓνός ἀνοιχτοῦ νά διακατέχει τά πάντα. Αὐ- 
τό δέν πρέπει νά ἐννοηθεῖ µηδενιστικά, ἀφοῦ σέ ἕνα ἀνοιχτό 
εἶναι πού τά πράγματα ἔρχονται στό φῶς καί προβάλλουν σάν 
αὐτά πού εἶναι. Τό ὑπολανθάνον αὐτό «αἴθριο», τό «αἰθρίασμα» 
τοῦ κόσμου, συνιστᾶ τό συμβάν τῆς πηγαῖα ἐννοημένης ἀ-λή- 
θειας 5. 


5. Πρβλ. καί τά κεφάλαια «᾿Επάνω στή µεταβολή τῶν πραγμάτων» καί «Ἕνα 
τίποτα» ἀπό τήν µελέτη µου: «Τό ὄνειρο». Ἔκδ. Ἔρασμος, 1989. 

"τσι ὁ «ἐκλιπών» καί ὁ «ἀληθινός» συμπίπτουν. "Ἡ ποίηση 
τοῦ ΤταΚΙ συντελεῖται στό µίλημα ἐκείνου τό ὁποῖο οἱ νοητές 
ἐννοοῦν μέ τό ὄνομα τῆς ἀλήθειας. «᾿ Αλήθεια» καί «Ἔκλειψη» 
λένε τό ἴδιο. Μέ ἕναν θαυμαστό τρόπο μοιάζουν ποιητές καί 
νοητές νά μιλοῦν, ὁ καθένας μέ τόν ἰδιαίτερο λόγο του, γιά «τό 
αὐτόν», τό «ταυτόσηµο», τό ὁποῖο τώρα δέν ἐννοεῖται πλέον σάν 
τό κατηγορούμενο ἕνός ὑποκειμένου ἀλλά, μιλώντας πάντοτε 
σέ ὅρους τῆς γραμματικῆς, σάν τό ἴδιο τό ὑποκείμενο, τόσο τῆς 
ποίησης ὅσο καί τῆς νόησης. 'Ἡ νόηση τοῦ Ηείάορβοι δέν εἷ- 
ναι παρά µία προσέγγιση τοῦ κατ’ αὐτόν τόν τρόπο ἔννοημέ- 
νου ταυτόσηµου. 


"Ὑπάρχει ἕνα σημεῖο ὅπου βλέπω τή νόηση τοῦ Ηείάερρβει νά 
χάνει τόν χῶρο τόν ὁποῖον κατά τά ἄλλα ἡ ἴδια, «στήν ἠχώ τῶν 
προσωκρατικῶν» (Ηεἰάερρετ), διανοίγει σάν τέτοιον. Γιά τόν 
Ηείάερροι ἡ ποίηση τοῦ ΤταΚ! μιλᾶ γιά µία πορεία, ἡ ὁποία 
«ἐπαναφέρει τήν οὐσίωση τῶν θνητῶν στά σιγαλότερα παιδικά 
της χρόνια, τήν ἐπιλήθει, σάν τόν ἀκόμα ἀνεπιτέλεστο χαρα- 
κτήρα πού θά σφραγίσει τό μελλοντικό γένος» (σελ. 282). Αὐτή 
ἡ προοπτική διαπερνᾶ ὁλόκληρο τό δοκίµιο. "Ὅμως κάτι τέ- 
τοιο δέν ὑπάρχει στόν ΤταΚΙ. ᾿ Αντίθετα, ἄν συμβαίνει µία «Με- 
ταμόρφωσις) [97], αὐτή συντελεῖται σέ ἕναν χρόνο, τόν ὁποῖον 
ὁ ΤταΚ! ὀνομάζει «ἔτος τοῦ θεώµενου». Αὐτό τό ἔτος εἶναι «ἕνα 
[..:] στεφάνι / ᾿ Από µενεξέδες, στάχυα καί πορφυρά σταφύλια». 
Δηλαδή αὐτό τό «ἔτος» δέν προσδιορίζεται ἀπό µία χρονική δι- 
άρκεια ἀλλά ἀπό τό ὅτι οἱ ἐποχές τῶν φυτῶν πού ἀναφέρονται, 
ἄνοιξη, καλοκαίρι καί φθινόπωρο ἀντίστοιχα, εἶναι στό στεφά- 
νι ἁρμοσμένες µαζί. Γιά αὐτόν τόν «θεώµενο», σέ αὐτό τό 
«ἔτος», εἶναι ὅλα πάντα παρόντα µαζί. 'Ἡ κοινή παρουσία, 
στήν εἰκόνα τῶν ἐποχῶν, ἔρχεται καί ἀλλοῦ, π.χ. «ἀνοιξιάτικο 
ἀπόγευμα», «κίτρινα στάχυα» καί «ὥριμο σταφύλι», ὅλα τους σέ 
ἕνα «"Ασμα τῶν ᾿Ωρῶν» [23] «ἄνοιξη καί καλοκαίρι καί [...]τό 
φθινόπωρο» [51]. 

"Ὅπου εἶναι ὅλα µαζί, ὅπου καί τά ἀπόντα εἶναι, στήν ἄπου- 
σία τους, παρόντα (Παρμενίδης, ἀπ. 4,1), δὲν ὑπάρχει τίποτα 
πού νά μένει «ἀνεπιτέλεστο», γιατί «νῦν ἔστιν ὁμοῦ πᾶν» (Παρ- 

µενίδης, ἀπ. 8.5). Γι᾿ αὐτό καί ὁ ΕΙί5, ὁ ἀγέννητος καί συγχρό- 
νως νεκρός, δέν εἶναι κάτι τό «ἀγίνωτο» (σελ. 55), ἀλλά ἀντίθε- 
τα «ἔχει τή δική του γαλήνη» (σελ. 270). 

Αὐτή ἡ προκατάληψη τοῦ Ηείάερρει τόν ὁδηγεῖ, ὅπως τό βλέ- 
πω ἐγώ, σέ ὁρισμένες παρερμηνεῖες: 

1. Ὅπου τίθεται ἡ προοπτική τῆς τελείωσης τοῦ ἀνεπιτέλε- 
στου, ἐκεῖ ἀνήκει καί ἕνας «πρωτοπόρος». Ἔτσι οἱ μορφές πού 
ἀπαντοῦν µέσα στήν «πνευματική νύχτα» ἐντάσσονται σέ µία 
ἱεραρχία, µέ πρῶτον τόν «ξένο», κατόπιν τόν «ἀδελφό», κατόπιν 
τούς «ἄλλους» --- κάτι πού στόν Ττακ] δὲν βρίσκεται πουθενά. 
Στόν χῶρο τῆς «κυανότητας» δέν ὑπάρχει πρῶτος καί δεύτερος. 

2. Τό «κυανό ἀγρίμι» δέν εἶναι τό «απίπηα! ταἰϊοπαἰο», τό «ζῶον. 
λόγον ἔχον», µόνο καί µόνο ἐπειδή «συλλογίζεταυ» (σελ. 259). 
Στόν ΤταΚΙ «συλλογίζονταυ» τά πάντα, ἀκόμα καί τό «σύγκλα- 
δο» (σελ. 21), καί ἡ «περιπλάνηση» (σελ. 43). Δέν ὑπάρχει κα- 
μιά τέτοια ἐπικέντρωση στόν ἄνθρωπο: «Εσύ [...]: Δέντρο, ᾱ- 
στέρι, πέτρα! ᾿Ἐσύ, ἕνα κυανό ζῶο, [...], ὁ χλοµός ἱερέας» [57]. 
Τά προσφωνούµενα εἶναι ἕνα. ᾿Αν ὁ ἄνθρωπος «δέν ἔχει [...] 
ὁριστεῖ», αὐτό δέν χρειάζεται νά σηµαίνει µιά ἔλλειψη, ἕνα 
«ὄχι, ἀκόμα» (σελ. 260), ἀλλά μπορεῖ νά δηλώνει ἀκριβῶς τό 
οὐσιαστικά ἀκαθόριστο-αἰνιγματικό τῆς ταυτότητάς του 6. 

3. Τό «κυανό» δέν ἀνήκει µόνο στό φθινόπωρο, ἀλλά καί 
στήν ἄνοιξη, ὅπως τό δείχνουν πολλά ποιήµατα καθαρά. Δέν 
χρειάζεται νά περιμένει κανείς καμιά ἄνοιξη, καμιά «ἀνατολή» 
καί καµιά «ἀνάσταση» (π.χ. σελ. 282), ἀφοῦ ὅλα εἶναι παρόντα, 
μαζί, καί δέν λείπει τίποτα. 


"Ὅμως τό πολύτιμο πού μποροῦμε νά µάθουµε ἀπό τό κείµε- 
νο τοῦ Ηείάερεετ ὑπάρχει κρυμμένο στά ἐπιμέρους θέµατα, στίς 
«δευτερεύουσες» προτάσεις, ὅσο καί στίς ἀδρές γραμμές τοῦ 
δοκιµίου του. ᾿Εάν τό προσέξουμε, καί τό ἀφομοιώσουμε, τότε 
θά µάθουµε νά ἀκοῦμε καί νά βλέπουμε «φρονιμότερα», σάν νά 
ἦταν ἡ «πρώτη φορά». 


6. Βλ. «Τό Ὄνειρο», ὅ-π., κεφ. «Μοάατά Βοκο» καί «᾿Επάνω στή µεταβολή τῶν 
πραγμάτων». 

